Podtatranská kotlina

Podtatranská kotlina je geomorfologický celok na severe Slovenska, je súčasťou provincie Západné Karpaty, subprovincie Vnútorné Západné Karpaty a Fatransko-tatranskej oblasti.

Patrí medzi vysoko položené kotliny Slovenska. Geologicky je súčasťou podtatranskej skupiny, paleogénnej panvy, ktorá vznikla v Centrálnych Západných Karpatoch pri subdukcii podložia flyšového pásma.

 Polohopis 
Hraničí s nasledujúcimi geomorfologickými celkami: Na severe sú to  Chočské vrchy, Tatry a Spišská Magura, na východe Levočské vrchy, na juhovýchode Hornádska kotlina, na juhu Kozie chrbty a Nízke Tatry a na západe Veľká Fatra.

Podtatranská kotlina sa delí na 3 podcelky, ktoré zahŕňajú 13 častí:
 Liptovská kotlina v západnej časti 
 Liptovské nivy
 Chočské podhorie
 Matiašovské háje
 Smrečianska pahorkatina
 Hybianska pahorkatina
 Galovianske háje
 Ľubeľská pahorkatina
 Popradská kotlina vo východnej časti
 Popradská rovina
 Štrbská pahorkatina
 Lomnická pahorkatina
 Kežmarská pahorkatina
 Vojnianske podhorie
 Vrbovská pahorkatina
 Tatranské podhorie 

Hranica medzi Liptovskou a Popradskou kotlinou je zároveň rozvodnicou medzi (Bielym) Váhom a Popradom.

Najvyšším bodom je vrch Rakytovec (1 325,4 m n. m.) v Tatranskom podhorí.

 Referencie 

 Iné projekty 


Kategória:Kotliny na Slovensku
Kategória:Geomorfologické celky na Slovensku
Kategória:Fatransko-tatranská oblasť